壽司郎推長者Fast Pass 網民圍插爆公關災難:食壽司都要關愛座
在香港聲名大噪的壽司郎,過往門外經常大排長龍,堂食需要排一段時間才能進內。壽司郎今早突發在facebook發文,指會推出「長者Fast Pass」,為長輩留座,即引起網民熱議。
壽司郎今日上午9時在facebook發文推出專為長輩而設的「壽司郎Fast Pass」,指「想帶爸爸媽媽爺爺嫲嫲公公婆婆食壽司郎又擔心冇位」就可以用這個Fast Pass為長輩們留座。
結果貼文一出,隨即引起網民熱烈抨擊,網民留言指:「搭小巴被阿婆爭位,估唔到食壽司都係」、「帶頭搞年齡歧視,如果長者有,傷殘呢、孕婦呢?」、「幾時搞小朋友優先」、「連目標顧客都無埋」、「食咁多魚生係咪想拉近同醫生嘅距離」、「有冇諗過老人家根本唔鍾意食壽司?」網民反對的聲音大於支持,網民指出可以用App幫老人家排隊,無需特別設有Fast Pass」.
壽司郎在上午10時正式推出活動貼文,原來這次的「壽司郎Fast Pass」是跟品牌聯乘的宣傳活動,參加者完成指定的步驟,壽司郎便會選出100名參加者,預留指定日子及時間的座位,並非恆常活動。
網民唔撐
雖然帖文已經表明是宣傳活動,但網民繼續抨擊,「今次真係公關災難」、「咁有創意你唔搞個$2老人任食壽司?」、「連自己主要客源都唔知?」、「老嘅唔受落、後生嘅覺得自己被遺棄、獨x覺得被歧視、佢死x梗」。大家又有何看法?